burgasdotpro/wikipedia huggingface dataset:
Leoš Středa

 
Doc. MUDr. PhDr. Leoš Středa, Ph.D. (* 5. júl 1963, Praha† 31. marec 2022, Neprobylice) bol český lekár, vysokoškolský pedagóg Karlovej univerzity v Prahe a rytier filipínskeho Rádu Josého Rizala. Bol autorom odborných kníh. Popularizoval špeciálnu a liečebnú pedagogiku, zdravú výživu, dietológiu, estetickú medicínu a kozmetiku v tlači, rozhlase a televízii. Vyvíjal liečebné a kozmetické prístroje, diétne preparáty a kozmetické prípravky.
Životopis.
Štúdium medicíny dokončil v roku 1987 na 1. lekárskej fakulte Karlovej univerzity. Po páde socializmu založil "Inštitút lekárskej regenerácie a kozmetiky". Vytvoril postupne sieť pobočiek svojho Inštitútu po celom svete (pobočka Dr.Streda-Instituto Medico de Regeneration y Cosmeticos na Kanárskych ostrovoch v Španielsku, firma Streda Regeneration and Medical Industries v Kanade, zastúpenie Inštitútu lekárskej regenerácie a kozmetiky na Slovensku, Česku, Nemecku a Rusku, firma Dr.Středa - Middle East pre aktivity v Sýrii, klinika v Spojených arabských emirátoch, pobočka Streda-life ao v Dnepropetrovsku na Ukrajine, farmaceutické zastúpenie v Libanone, klinika MUDr.Streda Limited v Keni, špeciálna škola Dr. Streda College na Filipínach, klinika Dr.Streda as Co.Ltd. na Phukete v Thajsku, obchodné zastúpenie v Lincolne na Novom Zélande, výskumné laboratória Dr.Streda's Institute of Healthy Nutrition na Filipínach). Podnikanie postupne ukončil do roku 2000.
Pôsobil ako vedecký pracovník na 1. lekárskej fakulte Karlovej univerzity v Prahe, docent Fakulty biomedicínskeho inženierstva ČVUT a prednášal na Pedagogickej fakulte UK v Prahe. Venoval sa tiež vzdelávaniu mentálne postihnutých žiakov. V roku 2008 bol na Filipínach pasovaný rytierom Rádu Josého Rizala.
Dielo.
Rubriky v periodikách.
Lekárske poradne dr. Středy vychádzali v 90. rokoch minulého storočia pravidelne vo väčšine denníkov a časopisov na Slovensku a v Česku.
V rokoch 1995 a 1996 vydával vlastný časopis určený pre odbornú kozmetickú verejnosť "Ars cosmetica". Po roku 2000 zúžil Středa publikačnú činnosť v periodikách len na niekoľko časopiseckých titulov (napríklad týždenník Šarm) a internet.
Ohlas.
S humorom opisuje dr. Středu spisovateľ František Nepil v poviedke "Tloustnout znamená stárnout" z roku 1992. Jan Hůla a Eva Hirschová ho vyspovedali v knihe o známych osobnostiach "Milionářem v Čechách", ktorá vyšla v roku 1994. Český spisovateľ Vladimír Páral píše o dr. Středovi v knihe Profesionálny "Profesionální muž". Úzke kontakty k českému prezidentskému páru sa preberali v knihe Mileny Jarošovej "Milostné aféry prvního páru", z roku 2000. Keď v roku 2000 ukončil Středa komerčnú dráhu, podieľal sa na niektorých humanitárnych projektoch v Ázii. Česká televízia o ňom a týchto projektoch natočila dokument, ktorý bol odvysielaný v relácii "POKR" v roku 2006. Michal Viewegh spomína dr. Středu v knihe "Biomanželka", ktorá vyšla v roku 2010. V roku 2011 o ňom odvysielala reláciu televízia Markíza a bol hosťom populárnej českej televíznej relácie "Show Jana Krause".
Zdroj.
Tropár

Tropár je krátky hymnus v byzantskom obrade.
Najčastejšie sa pod tropárom myslí krátky spev, ktorý sa na božskej liturgii spieva spolu s kondákom, prípadne aj bohorodičníkom. Slovom tropáre sa však označujú aj tieto tri spevy spoločne.
Tropármi sa nazývajú aj časti v kánone na utierni.
Teroristický útok v Marrákeši

Teroristický útok v Marrákeši bol teroristický útok vo štvrtom najväčšom meste Maroka Murrákuš (Marrákeš) 28. apríla 2011 o 11:50 miestneho času. Zahynulo pri ňom 17 ľudí a viacerí boli zranení. 
Priebeh útoku.
Teroristický útok na kaviareň Café Argana na turistami navštevovanom mieste, námestí "Džámiʻ al-Fanáʻ", bol pravdepodobne samovražedným útokom. Po teroristickom útoku v roku 2003 v Casablance ide o najzávažnejší útok v severoafrickom kráľovstve. Explózia úplne zničila prízemie a terasu prvého poschodia budovy kaviarne. Na začiatku sa podarilo z trosiek vyslobodiť 14 mŕtvych, z toho 11 cudzincov a 23 zranených. Vláda Maroka najprv vychádzala zo scenára nehody.
Medzinárodné reakcie.
Bezpečnostná rada Organizácie Spojených národov tento čin odsúdila.
Salon-de-Provence

Salon-de-Provence je mesto na juhu Francúzska v Provensálsku v departemente Bouches-du-Rhône, v regióne Provence-Alpes-Côte d’Azur. Má asi 40 000 obyvateľov. 
Poloha.
Mesto má rozlohu . Najvyšší bod je položený a najnižší bod 
Dejiny.
Mesto je preslávené najmä ako bydlisko veštca Michela de Nostradame, ktorý sa tu usadil v roku 1547. Veštby si u neho objednávala aj kráľovná Katarína Medicejská a jeho predpovede sú slávne dodnes. Nostradamov dom sa zachoval a slúži ako múzeum jeho života a diela.
Nad mestom sa týči majestátny zámok, bývalé sídlo arcibiskupov z Arles.
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Avenida Paulista

Avenida Paulista je bulvár v São Paulo v Brazílii, ktorý je jedným z hlavných finančných centier mesta.
Bol otvorený 8. decembra 1891. Dnes je jednou z najväčších alejí na svete, podobne ako Avenue des Champs-Élysées v Paríži, Fifth Avenue v New York (mesto)New Yorku a Paseo de la Reforma v Ciudad de México.
Slovenské národné hokejové mužstvo na MS 2011

Toto je zostava Slovenského národného hokejového mužstva, ktoré sa umiestnilo na 10. mieste na Majstrovstvách sveta v ľadovom hokeji 2011. Trénermi boli Glen Hanlon, František Hossa a Ľubomír Pokovič.
August Burns Red

August Burns Red je americká metalcoreová kapela z Lancesteru, Pennsylvania. Kapela bola založená v roku 2003, keď väčšina jej členov ešte navštevovala strednú školu. Názov kapely je odvodený od udalosti týkajúcej sa ich prvého speváka, Jona Hersheyho. Za kapely, ktoré ich najviac ovplyvnili, považujú Between the Buried and Me, Misery Signals a Hopesfall. August Burns Red je kresťanská kapela.
Kleónymos

Kleónymos () môže byť:
Borovica Banksova

Borovica Banksova ("Pinus banksiana" Lamb.), je severoamerický druh rodu "Pinus" (borovica) s dvoma ihlicami vo zväzku a s viacčlánkovanými letorastami (vytvára 2 lôžka za jedno vegetačné obdobie). 
Vzhľad.
Menší strom, niekedy kerovitého vzrastu, dorastajúci do 20 (25)m, kmeň často krivolaký (podľa pôvodu), vetvy nepravidelné, riedko zachvojené, dve lôžka v jednom roku. Kôra - tenká, čierno-šedá šupinatá borka. pupene smolnaté, 1 cm dlhé, letorasty žltkasté, neskôr sa sfarbujú do hneda. Ihlice po dvoch vo zväzku, veľmi krátke (obvykle 2-3 cm). Šišky prisadnuté, po 2-3 v lôžku, hladké, žltohnedé, neskôr šedé. Niektoré šišky sú serotínne (otvárajú sa napr. pri požiari), tzn., že zostávajú zavreté na strome aj s klíčnymi semenami viac rokov. 
Výskyt.
Zaberá celú severnú Ameriku od západného k východnému pobrežiu a tvorí tu rozsiahle lesy. V Kanade patrí medzi najrozšírenejšiu borovicu a zasahuje až k severnému polárnemu kruhu. 
U nás sa vyskytuje občas aj v lesných porastoch, kam bola vo väčšom meradle pokusne vysadzovaná (na prelome 19. a 20. storočí spolu s americkými druhmi borovicou vejmutovkou a borovicou tuhou) ako náhrada za našu borovicu sosnovú, u ktorej boli v tej dobe pozorované veľké straty na sadeniciach.
Ekológia.
Tento druh patrí medzi pionierske druhy, tzn., že obsadzuje holé plochy a bezlesia, v mladosti (cca do 25 rokov) rýchlo rastie, potom sa jej rast spomaľuje a čoskoro začína plodiť. Vyskytuje sa v monokultúrach na chudobných, piesčitých a skalnatých stanovištiach. Je najodolnejšia proti zime a najskromnejšia v požiadavkách na pôdu a klímu.
Využitie.
Tento druh sa hodí ako pionierska drevina všade tam, kde sú chudobné piesčité a skalnaté pôdy s nedostatkom vlahy. Používa sa na pestovanie v lignikultúrach (porasty určené pre produkciu biomasy s krátkym obmytím). Pre ich introdukciu je potrebné voliť správny pôvod (vhodnú provenienciu) - ako napokon pri použití väčšiny introdukovaných druhov. V poslednom období sa stále častejšie používa na záhradné a parkové výsadby, pretože svojim nepravidelným habitom vhodne kontrastuje pravidelným krivkám stavieb a výsadieb.
Mužská štvorhra na Serbia Open 2011

Mužská štvorhra na Serbia Open 2011 sa hrala ako súčasť Serbia Open 2011 od 23. do 1. mája 2011. Titul získali Čech František Čermák a Slovák Filip Polášek, ktorí vo finále porazili rakúsky pár Oliver Marach, Alexander Peya 7-5 a 6-2. Pre F. Čermáka to bol už 23. titul a pre Filipa Polášeka 4. titul vo štvorhre na okruhu ATP.
Firth of Forth

Firth of Forth je záliv, ktorý tvorí ústie škótskej rieky Forth do Severného mora. Nachádza sa medzi oblasťou Fife na severe, oblasťou West Lothian, Edinburghom a oblasťou East Lothian na juhu. Počas Rímskej ríše bolo toto miesto známe ako Bodotria. Z geologického hľadiska je Firth of Forth fjord vytvorený ľadovcom počas würmu.
Dopravu zabezpečujú trajekty a mosty Forth Road Bridge, Forth Railway Bridge, Clackmannanshire Bridge a Kincardine Bridge.
Ekecheiria

Ekecheiria bola jednak starogrécka ženská personifikácia prímeria a jednak prímerie, ktoré platilo v antickom Grécku v čase (mesiaci) trvania Olympijských hier. Pred Olympijskými hrami poslovia z Olympie pozývali na účasť po celom starovekom Grécku, oznamovali presný dátum konania hier a vyhlasovali prímerie ("ekecheiria"), počas ktorého sa nesmelo v Grécku bojovať, aby sa tým nenarušili hry (viedli ich hodnostári zvaní "spondoforovia" „"hlásatelia posvätného mieru"“ ) .
Volition

Volition Inc. je odnož počítačovej firmy Parallax, ktorá bola založená v roku 1996 v USA.
Dňa 31.8.2023 v rámci reštrukturalizácie Embraceru študio zaniklo.
História.
Firma, pôvodne založená ako Parallax software, tvorca populárnej hernej série Descent, sa v roku 1996 rozdelila na dva vývojárske tímy: Outrage Entertainment a Volition, Inc. Prvým veľkým projektom, ktorým sa spoločnosť Volition zapísala do povedomia herného sveta bola hra Descent: FreeSpace, ktorá bola vydaná v roku 1998. O rok neskôr bolo vydané pokračovanie s názvom FreeSpace 2. Medzi ďalšie úspešné tituly patria série Summoner a najmä Red Faction, ktorá je známa aj u nás. 
Volition Inc. sa v roku 2000 dostala do rúk ďalšej vývojárskej spoločnosti THQ, čím sa ovplyvnil vývoj niektorých herných titulov. Napr. séria hier FreeSpace bola zastavená, zdrojový kód hry FreeSpace 2 sa uvoľnil pre verejnosť a odvtedy sa komunita hráčov hier FreeSpace márne dožaduje pokračovania tejto série. Hoci sa tím Volition vyjadril, že by rád v tejto sérii pokračoval, rozhodujúce slovo má THQ.
Majstrovstvá sveta vo florbale žien 2011

Majstrovstvá sveta vo florbale žien 2011 boli 8. majstrovstvá sveta vo florbale žien. Bolo to najvyššie medzinárodné podujatie IFF vo florbale v roku 2011. Konalo sa od 4.11. decembra 2011 v St. Gallen, vo Švajčiarsku, za účasti 16 tímov. Po druhýkrát sa šampionát uskutočnil vo Švajčiarsku, keď predtým to bolo v roku 2003. Už z 5. víťazstva sa tešili hráčky Švédska. Šampionát bol zatiaľ najnavštevovanejším turnajom ženských MS, keď do hľadisk v St. Gallene prišlo 28 180 divákov (predtým v Singapure 2005 to bolo 21 554 divákov).
Nasadenie do skupín.
Pozn: Číslo v zátvorke udáva umiestnenie vo svetovom rebríčku IFF .
Výr bielobradý

Výr bielobradý alebo výr západný, výr virgínsky () je najväčšia a zrejme aj najsilnejšia americká sova vyskytuje sa v Severnej, Strednej a Južnej Ameriky – od severnej hranice rozšírenia lesa až po Patagóniu. 
Opis.
Výr bielobradý meria v dĺžke 51 – a váži 900 – 1 500 g. Výr bielobradý má hrdzavohnedé očné disky a čierny zobák, žltočierne perové ušká a svetlohnedé líca, perie okolo zobáka je šedé. Pod zobákom na mieste brady má biele perie a na hrudi má tmavohnedé škvrny na bielom perí. Na bielom chvoste je päť čiernych pruhov a nohy má bielej farby. Má rozpätie krídel 101 – . Hlava meria . Výr, ako všetky ostatné sovy, má dobrý ostrý zrak. Na nohách má 4 pazúre. Na lebke má výr bielobradý dve veľké očné jamky a veľký zobák. Kostra dolných končatín a kostra krídel sú väčšie. Výr bielobradý, ako aj niektoré iné sovy, má výrazné perové ušká. Ich presný význam nie je známy. Podľa niektorých odborníkov slúžia na „rozbitie“ tvaru sovy – čiže na jeho maskovanie. Podľa iných sú určené na vnútrodruhovú komunikáciu a druhové rozpoznávanie. Faktom je, že perové ušká nijako nesúvisia so sluchom.
Spôsob života.
Výr bielobradý nie je špecializovaný na hniezdisko. Hniezdi na skalných stenách a na starých budovách s úkrytmi. Živí sa menšími cicavcami, obojživelníkmi, plazmi (mladými aligátormi severoamerickými), rybami a kôrovcami. Je aktívny najmä v noci. Samica nakladie 1 – 5 vajec o ktoré sa starajú obidvaja rodičia. Rodičia sa starajú o mláďa ešte aj 6 týždňov po tom, čo mláďa opustí hniezdo. Mláďa má funkčné perie už od dvoch mesiacov. Rodičia si potomstvo srdnato bránia – sú známe prípady, keď účinne zabránili prístupu k mláďatám aj človeku.
The Crystal Method

The Crystal Method je americká elektronická hudobná dvojica, ktorá vznikla v Las Vegas v Nevade začiatkom 90-tych rokov. Jej členmi sú Ken Jordan a Scott Kirkland. Hudba skupiny sa mnohokrát objavila v rôznych televíznych reklamách, reláciách a videohrách. Najvýznamnejším z nich je americký televízny seriál "Kosti" (2005 – súčasnosť). Ich najpredávanejší album "Vegas" bol v roku 2007 platinovo certifikovaný.
Équemauville

Équemauville je francúzska obec v departemente Calvados a regióne Basse-Normandie s 1251 obyvateľmi. Historický názov obce je Scammelivilla, latinizované zložené slovo zo Scammel a villa. "Scammel" bolo stredoveké označenie Nórov ako "krátkokrký" a "villa" obec. Tento názov bol datovaný na rok 1048.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je 1265 obyvateľov (2009).
Nasledujúci graf zobrazuje vývoj počtu obyvateľov v obci.
Coussac-Bonneval

Coussac-Bonneval je francúzska obec, ktorá sa nachádza v departemente Haute-Vienne, v regióne Limuzínsko. Nachádza sa pri nej zámok "Coussac-Bonneval", gotický kostol a hradný kopec hradu du „Bré“, ktorý ovládal v stredoveku dôležité panstvo „Limousin“.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Šlisseľburg

Šlisseľburg (, pôv. z ) je mesto na severozápade Ruska v Leningradskej oblasti. Rozprestiera sa na ľavom brehu rieky Neva pri Ladožskom jazere, východne od Petrohradu a severne od Kirovska. 
Predchádzajúce názvy mesta: Orešok () do 1611, Noteburg () do 1702, Šlisseľburg () do 1944, Petrokreposť () do 1992.
Súčasťou mesta je aj pevnosť „"Orešok"“ (), ktorá je vybudovaná na ostrove uprostred rieky Neva. Pevnosť je dnes súčasťou "Múzea histórie Petrohradu".
Dejiny.
Mesto bolo založené novgorodským kniežaťom Jurajom Daniilovičom v roku 1323, ktorý zároveň na ostrove "Orešok" (rástlo tu veľa liesok) drevenú pevnosť rovnakého mena. V roku 1353 bola založená kamenná pevnosť, vybudované opevnenie a strážne veže.
Pevnosť bola veľmi často napádaná a obliehaná Švédmi, ktorí chceli Novgorod odrezať od prístupu k moru. V roku 1613, počas Rusko-švédskej vojny padla pevnosť a ňou ochraňovaná oblasť do rúk Švédov. Tí pevnosť premenovali na "Nöteborg" (preložili názov do švédčiny: = orech, = pevnosť, hrad, mesto).
V roku 1702 bola oblasť od Švédov oslobodená Petrom I., ktorý dal mestu aj jeho dnešný názov – Šlisseľburg odvodený z (v doslovnom preklade "kľúčové mesto"). Územie vedľa pevnosti na ľavom brehu rieky Neva, bolo obývané súčasne s pevnosťou a ostrovom. Nachádzal sa tu Spaso-Gorodecký pogost, ktorý sa postupne rozrástol na osadu. V roku 1780 bola osada povýšená na mesto a centrum ujezdu v rámci Petrohradskej gubernie.
Počas druhej svetovej vojny bolo mesto 8. septembra 1941 okupované nemeckými vojskami. Obrancovia v pevnosti "Orešok" však odolávali nemeckému náporu 500 dní, a bránili tak nemeckým vojskám dostať sa na pravý breh Nevy. Mesto bolo kľúčom k prístupu k Leningradu a preto bolo miestom mnohých bojov. Až po dobytí Šlisseľburgu mohli byť Nemci vytlačení z oblasti a mohlo sa obnoviť železničné spojenie s Leningradom. Od roku 1944 (do roku 1992) malo mesto názov Petrokreposť ().
Ad acta

Ad acta (skr. a. a.) je latinský výraz znamenajúci „k spisom“. Používa sa vo význame „odložiť do archívu“, „považovať za vybavené“, „uzatvorené vyšetrovanie“. Dnes sa používa zriedkavo, v minulosti bol v úradnom styku cirkevného a štátneho aparátu bežný.
V prenesenom význame označuje aj záležitosť ponechanú bez pozornosti a dostatočného vyšetrenia.
Enter Shikari

Enter Shikari je anglická hudobná skupina, ktorá kombinuje post-hardcore s prvkami viacerých elektronických žánrov. Vznikla v roku 2003 v St Albans v grófstve Hertfordshire. Skupina nesie názov po lodi, ktorú vlastnil strýko Roughtona "Rou" Reynoldsa a po postave v hre, ktorú napísal pred založením skupiny, obe s názvom Shikari. Shikari znamená 'lovec' v maráthčine, perzštine, hindčine, nepálčine, urdčine, pandžábčine a bengálčine. Ich debutový album "Take to the Skies" bol vydaný dňa 19. marca 2007 a dosiahol 4. miesto v rebríčku UK Albums Chart. Ich druhý album "Common Dreads", ktorý bol vydaný dňa 15. júna 2009 a dosiahol 16. miesto v rebríčku UK Albums Chart. Tretí štúdiový album skupiny "A Flash Flood of Colour" bol vydaný dňa 17. januára 2012, štvrtý album The Mindsweep bol vydaný 19. januára 2015. Dňa 22. septembra 2017 kapela vydala album The Spark a aktuálny šiesty album Nothing is True &amp; Everything is Possible bol vydaný 17. apríla 2020.
Anadolu Ajansi

Anadolu Ajansi (skr. AA, ) je turecká spravodajská agentúra, ktorú 6. apríla 1920 založil Kemal Atatürk. Má sídlo v Ankare, hlavnom meste Turecka. Agentúra je stále čiastočne vo vlastníctve štátu (47% vlastní štát).
AAA

AAA môže byť:
Rue de la Ferronnerie

Rue de la Ferronnerie ("Zámočnícka ulica") je ulica v Paríži. Nachádza sa v 1. obvode.
Poloha.
Ulice začína na križovatke s Rue Saint-Denis, vedie západným smerom a končí pri "Rue de la Lingerie".
Dejiny.
Ulica sa pôvodne v stredoveku nazývala "Rue de la Charronnerie" (Kolárska ulice) alebo "Rue des Charrons" (Ulice kolárov) podľa miestnych remeselníkov. Od roku 1229 má svoje dnešné meno, pretože kráľ Ľudovít IX. udelil cechu zámočníkov (ferronniers) privilégium usídliť sa v tejto ulici.
Do francúzskych dejín vstúpila táto malá ulička 14. mája 1610, keď tu v koči zavraždil kráľa Henricha IV. katolícky fanatik François Ravaillac. Tabuľa na chodníku dnes pripomína miesto, kde k atentátu došlo.
Významné stavby.
V ulici sa nachádza jeden z najdlhších domov v Paríži postavený v rokoch 1669 – 1678, ktorý zahŕňa čísla 2-4-6-8-10-12-14.
Rue Chabanais

Rue Chabanais je ulica v Paríži. Nachádza sa v 2. obvode.
Poloha.
Ulica vedie od križovatky s Rue des Petits-Champs pri dome č. 22 a končí pri Rue Rameau č. 9. Ulica je orientovaná od juhu na sever. Na juhu je kolmá na ulicu "Rue des Petits-Champs" a smerom na sever na ňu naväzuje námestie Square Louvois.
Dejiny.
Ulica bola otvorená v roku 1773 najprv medzi ulicami "Rue des Petits Champs" a "Rue Chérubini". Druhá, oveľa kratšia časť medzi ulicami "Rue Chérubini" a "Rue Rameau" bola sprevádzkovaná v roku 1838. Ulica získala svoje meno 4. júnaa 1775 podľa markýza de Chabanais.
Rue des Degrés

Rue des Degrés ("Schodová ulica") je ulica v Paríži. Nachádza sa v 2. obvode. So svojou dĺžkou 5,75 metra je najkratšou ulicou v Paríži.
Poloha.
Ide o schodište sa 14 schodmi doplnené kovovým zábradlím, ktoré spájajú ulice Rue de Cléry pri č. 87 a Rue Beauregard pri č. 50.
Dejiny.
Rue des Degrés je jedna z ulíc, ktoré spájali cestu pozdĺž mestských hradieb Karola V. (dnešné "Rue de Cléry") a šesť bášt. Do ulice nevedú z okolitých domov žiadne okná ani dvere (boli zamurované). Medzi dvomi vysokými múrmi vedie schodište, ktoré dalo ulici názov už v polovici 17. storočia.
Rue de Fourcy

Rue de Fourcy je ulica v Paríži v historickej štvrti Marais. Nachádza sa v 4. obvode.
Poloha.
Ulica vedie od križovatky s ulicami Rue de Jouy a Rue Charlemagne a končí na križovatke ulíc Rue François-Miron a Rue Saint-Antoine, kde sa zbieha i Rue de Rivoli. Ulica je orientovaná od juhu na sever. Smerom na sever je kolmá k "Rue de Rivoli" a na juhu na ňu nadväzuje Rue des Nonnains d'Hyères vedúce k Seine.
Dejiny.
Ulica existovala už v roku 1313. Pôvodne slepá ulice ústiaca na "Rue Saint-Antoine" bola v roku 1684 predĺžená južným smerom až k ulici "Rue de Jouy". V tej dobe zastával úrad prévôt des marchands Henry de Fourcy, ktorého palác stál neďaleko a po ktorom nesie dnešná ulica meno.
V minulosti sa ulica menovala "Rue Sans chef" alebo "Cul-de-sac Sancier".
Tricksters Lacrosse Team

Tricksters Lacrosse Team Bratislava je prvý lakrosový klub na Slovensku. Bol založený v roku 2003 Markom Lichtnerom. Má prezývku "oranžoví", a klubové farby sú: oranžová, čierna a biela.
Od roku 2003 boli Tricksters súčasťou Dunajskej lakrosovej konfederácie. Hlavným cieľom účasti bol rozvoj a stabilizácia klubu. V roku 2006 Tricksters v tejto lige zvíťazili a stali sa tak poslednými držiteľmi trofeje pre víťaza, nakoľko od roku 2006 sa už DLC nehrala. Tricksters LT hral od roku 2003 zároveň aj Národnú boxlakrosovú ligu v Česku.
V roku 2007 sa Tricksters LT stali víťazmi Austrian Open. O rok neskôr sa hráči Tricksters LT pod hlavičkou Slovenskej lakrosovej reprezentácie zúčastnili na svojich prvých majstrovstvách Európy 2008 vo fínskom Lahti, kde obsadili 12. miesto z 18 zúčastnených tímov.
V roku 2010 sa klub opäť pod hlavičkou Slovenské národné lakrosové družstvo mužov zúčastnil na majstrovstvách sveta v anglickom Manchestri a obsadil 17. miesto v konkurencii 30 tímov z celého sveta. Výsledok bol o to cennejší, že tím vyhral 5 zo 7 zápasov a iba vďaka formátu turnaja neskončil na vyšších pozíciách.
Klub sa v súčasnej dobe snaží sa o rozvoj mužského a ženského lakrosu, najmä na Slovensku. Jeho členovia sú pravideľnými účastníkmi reprezentačných výberov.
Pavol Gombos

Pavol Gombos (* 1901 – † 1932) bol slovenský šachista, inžinier.
Životopis.
Hral v Brne a Bratislave.
V roku 1928 vyhral majstrovstvá Bratislavy; rok predtým delil 2. – 3. miesto (vyhral D. May)
Na turnaji v Liptovskom sv. Jáne 1930 sa delil o 1. miesto so S. Flohrom a A. Lilienthalom.
V rokoch 1930 – 1931 hral v Brne za šachový odbor Makkabi.
Na predolympijskom turnaji v Prahe 1931 delil 11. – 12. miesto (vyhral G. Stoltz).
Zomrel v Moskve na brušný týfus v rámci akcie Interhelpo.
Vegas

Vegas je debutový album americkej elektronickej hudobnej dvojice The Crystal Method.
Skladba „Busy Child“ obsahuje časti skladby „Juice (Know the Ledge)“ od Eric B. &amp; Rakim. Skladba „Trip Like I Do“ používa prvky z filmu "Temný kryštál" od režiséra Jima Hensona. Skladba „Keep Hope Alive“ obsahuje prvky z rozhovoru Jeesea Jacksona. Skladba „Bad Stone“ obsahuje prvky z dvoch programov Billa Cosbyho: „Tonsils“ a „Chicken Heart“, obe z stand-up comedy albumu "Wonderfulness".
Slovenský zväz florbalu

Slovenský zväz florbalu (skr. SZFB) je riadiacim orgánom florbalu na Slovensku. Vznikol v roku 1998. Je riadnym členom Medzinárodnej florbalovej federácie (IFF) a takisto aj Konfederácie športových zväzov SR (KŠZ SR).
Zloženie hráčov SZFB.
Z celkového počtu 8 300 hráčov (2022) boli:
Dušan Kulíšek

Dušan Kulíšek (* 13. október 1934, Myjava – † 23. december 2013) bol slovenský filmový režisér, scenárista a dramaturg. Absolvoval štúdium dramaturgie na FAMU v roku 1958.
Yueosaurus

Yueosaurus je vyhynutý rod primitívneho ornitopóda, žijúceho v období kriedy na území dnešnej Číny (provincia Če-ťiang). Jediný druh je Yueosaurus tiantaiensis.
Nález.
Holotyp nesie označenie ZMNH M8620 a pozostáva z čiastočne artikulovanej, ale veľmi dobre zachovalej postkraniálnej kostry, vrátane krčných, chrbtových a chvostových stavcov, lopatky, rebier, bedrovej kosti a neúplných predných a zadných končatín. Fosílie boli nájdené v lokalite Tiantai, v súvrství Liangtoutang, datujúceho do obdobia prelomu spodnej a vrchnej kriedy (stupne apt až cenoman). Yueosaurus predstavuje jedného z najprimitívnejších ornitopódov. Od ostatných vtákopanvových dinosaurov sa odlišuje niekoľkými znakmi.
Etymológia.
Yueosaurus bol pomenovaný a opísaný čínskymi paleontológmi (Wenjie Zheng, Xingsheng Jin, Masateru Shibata, Yoichi Azuma a Fangming Yu) v roku 2011 ako "Yueosaurus tiantaiensis". Druhové meno sa vzťahuje k miestu, v ktorom boli fosílie objavené, Tiantai.
Slovenská softbalová asociácia

Slovenska softbalová asociácia (skr. SSA) je riadiacim orgánom softbalu na Slovensku. Vznikla v roku 1990. Je riadnym členom Medzinárodnej softbalovej federácie (ISF), Európskej softbalovej federácie (ESF) a takisto aj Konfederácie športových zväzov SR (KŠZ SR).
Xuwulong

Xuwulong bol rod vývojovo primitívneho vtákopyskatého dinosaura, žijúceho v období spodnej kriedy (stupne apt, alb) na území dnešnej Číny (provincia Kan-su). Holotyp s označením GSGM F00001 pozostáva z kompletnej lebky a takmer kompletnej chrbtice a ľavého panvového pletenca. Xuwulong bol pomenovaný a opísaný troma čínskymi paleontológmi (You Hailu, Li Daqing a Liu Weichang) v roku 2011. Typový a jediný druh je Xuwulong yueluni.
Slovenská bejzbalová federácia

Slovenská bejzbalová federácia (skr. SBF) alebo Slovenská baseballová federácia
je riadiacim orgánom bejzbalu na Slovensku. Vznikla v roku 1991. Je riadnym členom Medzinárodnej bejzbalovej federácie (IBAF), Európskej bejzbalovej konfederácie (CEB) a takisto aj Konfederácie športových zväzov SR (KŠZ SR).
Telmatosaurus

Telmatosaurus („bahenný jašter“) bol rod menšieho bylinožravého vtákopanvového dinosaura zo skupiny Hadrosauridae, žijúceho v období vrchnej kriedy (stupeň mástricht, asi pred 70 miliónmi rokov) na území východnej Európy (dnešné Rumunsko). Jediný druh je Telmatosaurus transsylvanicus.
 
Tento len asi 5 metrov dlhý primitívny hadrosaurid bol súčasťou fauny tzv. trpasličích dinosaurov, žijúcich na veľkom ostrove v mori Tethys. V súčasnosti je známych 5 až 10 roztrieštených lebiek a niekoľko postkraniálnych elementov tohto dinosaura. Sú tiež známe fosílne vajcia, ktoré snáď mohli patriť tomuto druhu.
Typový druh "T. transylvanicus" bol opísaný barónom Franzom Nopcsou v roku 1899 ešte ako Limnosaurus. Čoskoro sa však ukázalo, že toto meno použil už v roku 1872 americký paleontológ O. C. Marsh pre istý druh pravekého krokodíla (neskôr rod Pristichampsus) a názov preto Nopcsa v roku 1903 zmenil.
AMP

AMP môže byť:
Svetový mier

Svetový mier je ideál slobody, mieru a šťastia medzi všetkými národmi a ľuďmi. Je to idea planetárneho nenásilia, v ktorom štáty spolupracujú, buď dobrovoľne alebo pomocou systému riadenia, ktorý bráni konfliktom. Termín sa niekedy používa na označenie ukončenia všetkého nepriateľstva medzi všetkými jednotlivcami. Napríklad svetový mier by mohol nastať pomocou edukácie, inžinierstva, medicíny, diplomacie a ukončiť všetky formy boja.
Teórie svetového mieru.
Navrhnutých bolo mnoho teórií ako dosiahnuť svetový mier. Niekoľko z nich nasleduje:
Rôzne politické ideológie.
Svetový mier sa niekedy považuje za nevyhnutný výsledok určitej politickej ideológie." Lev Trockij, teoretik marxizmu predpokladal, že proletárska svetová revolúcia povedie k svetovému mieru.
Demokratická teória mieru.
Zástancovia kontroverznej demokratickej teórie mieru tvrdia, že demokracie nikdy alebo len zriedkavo viedli vojnu navzájom.
Existuje ale niekoľko vojen medzi demokraciami v minulosti.
Kapitalistická teória mieru.
V eseji "The Roots of War" - "Podstata vojny" Ayn Rand tvrdí, že najväčšie vojny v histórii začali viac kontrolované ekonomiky proti voľnejším a že kapitalizmus dal ľudstvu najdlhšie obdobie mieru v histórii - periódu počas ktorej neboli žiadne vojny v celom civilizovanom svete - od Napoleonských vojen v roku 1815 do 1. svetovej vojny v roku 1914, s výnimkou Franko-Pruskej vojny (1870), Španielsko-americkej vojny (1898) a Americkej občianskej vojny (1860-1863), ktorá nastala asi v najliberálnejšej ekonomike sveta na začiatku priemyselnej revolúcie.
Globalizácia.
Gordon B. Hinckley videl trend v národnej politike, ktorou sa mestské a národné štáty zjednotili a navrhuje, že medzinárodná verejnosť môže v tom eventuálne pokračovať. Mnohé štáty ako Čína, USA, Austrália, Nemecko, India a Británia sa zjednotili z menších do jedného štátu a niektoré sú členmi EU, čo naznačuje, že ďalšia globalizácia vytvorí svetový štát.
Sväté prijímanie

Sväté prijímanie je pojem, ktorým katolícka a pravoslávna cirkev označuje posvätený chlieb a víno​​, ktorý kresťania prijímajú pri slávení Eucharistie. Sväté prijímanie má pôvod v latinskom "communio" resp. v gréckom "κοινωνία" / "koinonia" (voľne preložiteľné napr. ako "zdieľanie spoločenstva" apod.). Podľa Nového zákona Ježiš ustanovil zdieľanie chleba a vína a prikázal konať tento akt svojim nasledovníkom ako srdce uctievania pri spoločnom schádzaní sa spoločenstva. (Pozri Lukáš 22:19 a 1. Korinťanom 11:23 – 26.) Pri slávení "zdieľania spoločenstva" si kresťania pripomínajú Ježišovu smrť, prijímajú Božiu milosť skrze spoločenstvo s Ním a medzi sebou navzájom a tešia sa na čas Jeho opätovného príchodu.
Základný význam.
Kresťanské slávenie "zdieľania spoločenstva" je spojené so "svätým prijímaním", ktoré väčšina kresťanov chápe ako sviatosť. Počas "svätého prijímania" ide o pripodobnenie Poslednej večere (Matúš 26:17 – 30, Marek 14:12 – 26, Lukáš 22:7-39 a Ján 13:1-17:26.), ktoré nadobudlo v kresťanských cirkvách a denomináciách rôzny liturgický charakter, podoby a pomenovania ako napr. slávenie eucharistie, omša svätá, božská liturgia, Večera Pánova, lámanie chleba apod. Prijímanie, v ktorom ide o prijímanie chleba (kvaseného alebo nekvaseného) a vína (resp. produktu hroznovej šťavy), je súčasťou slávenia. Preto sa v rámci jednoty tohto kontextu môže hovoriť rovnako o "slavení" ako aj o "prijímaní". Takto poňaté základné chápanie "svätého prijímania" je spoločné viac menej väčšine kresťanov.
Rozdiely chápania.
Medzi skupinami kresťanov existuje nesúhlas nad zmyslom "zdieľania spoločenstva", ktorý sa sústreďuje okolo dvoch otázok.
Odpovede sa dajú rozčleniť podľa hlavných pohľadov:
Eric Saade

Eric Saade (* 29. október 1990, Kattarp, Švédsko) je švédsky popový spevák. Jeho otec je Libanonec, matka Švédka. Reprezentoval Švédsko na Eurovision Song Contest v roku 2011.
Saade sa prvý raz objavil v švédskej hudobnej televíznej súťaži "Joker" (dnes "Popkorn"). V roku 2007 sa stal členom chlapčenskej skupiny "What's Up!". Na začiatku roku 2009 túto skupinu opustil sa začal sa venovať sólovej kariére.
Saade sa tiež dvakrát zúčastnil súťaže "Melodifestivalen" – švédskeho národného kola "Eurovision Song Contest". Prvý raz v roku 2010 s piesňou "Manboy", kedy vo finále skončil na treťom mieste. Druhý raz s piesňou "Popular", s ktorou túto súťaž vyhral, a tým si zaistil postup do medzinárodného kola v Düsseldorfe. Tam skončil so 185 bodmi na treťom mieste po reprezentantoch z Azerbajdžanu (221 bodov) a Talianska (189 bodov).
V máji 2010 vydal prvý album s názvom "Masquerade", ktorý obsahoval pieseň "Manboy". V júni 2011 vydal druhý album s názvom "Saade Vol.1", ktorý obsahuje už vydané single "Popular" a "Still Loving It".
Má jí motorovou

Má jí motorovou je prvý štúdiový album českej rockovej skupiny Kabát, ktorý vydalo hudobné vydavateľstvo Monitor EMI.
Chézyho rovnica

Chézyho rovnica je vzťahom pre výpočet rýchlosti vody v otvorenom koryte. Rovnicu odvodil roku 1775 francúzsky inžinier Antoine de Chézy.
Rovnica má tvar:
formula_1
kde formula_2 označuje rýchlosť, formula_3 hydraulický polomer (m), formula_4 sklon čiary energie (pre rovnomerné prúdenie je rovný pozdĺžnemu sklonu dna koryta) a formula_5 je Chézyho rýchlostný súčiniteľ (m0,5.s−1), ktorý možno určiť na základe drsnostného súčiniteľa a hydraulického polomeru napríklad podľa vzťahu Bazina, Manninga a ďalších.
Po dosadení do rovnice kontinuity získame vzťah pre prietok:
formula_6
kde formula_7 je prietočná plocha (m2) a formula_8 je modul prietoku (m3s−1)
Pre výpočet rýchlosti prúdenia v otvorenom koryte možno okrem Chézyho rovnice, Manningovej rovnice alebo Darcyho-Weisbachovej rovnice, ktoré zahrňujú drsnostný súčiniteľ, použiť aj rovnice, ktoré tento súčiniteľ neobsahujú. Ide hlavne o rovnicu Brettingovu a Jarretovu.
Eauze (obec)

Eauze je francúzska obec, ktorá sa nachádza v departemente Gers, v regióne Midi-Pyrénées. Je hlavným centrom oblasti Bas-Armagnac. Nachádza sa v kraji, kde sa pestuje vinič pre výrobu destilátu Armagnac, ktorý má dlhšiu tradíciu ako Cognac.
Poloha.
Obec má rozlohu . Najvyšší bod je položený a najnižší bod 
História mesta.
Eauze sa nazývala „Elusa“ v období akvitánskeho alebo protobaskického osídlenia. Spojenci – obyvatelia miest Sos a Lot-en-Garonne bojovali proti rímskym centuriónom Julia Caesara, ktorým velil Crassus. Keď sa vzdali, obyvatelia Elusy uznali tiež rímsku nadvládu.
Eauze sa stala hlavným mestom rímskej provincie „Novempopulanie“. Zostala administratívnym centrom do 8. storočia.
V 5. storočí sa Eauze stala jedným z prvých biskupstiev. Mesto bolo zničené v stredoveku. 
V roku 950 tu vzniklo opátstvo, ktoré bolo podriadené Clunyjskému opátstvu.
V 1577, Henrich III. Navarský (budúci kráľ Henrich IV.) tu padol do pasce po svojom štvorročnom zajatí na kráľovskom dvore, keď sa vracal do svojho Navarského kráľovstva.
Ten istý teraz už Henrich IV. znovu dobyl Eauze v roku 1579 a býval tam so svojou manželkou Margarétou Valois zvanou Margot (1553 – 1615) v dome nazývanom dom Jeanne d'Albret. 
V roku 1815, Wellington, na ceste do Soultu tam umiestnil svoje delostrelectvo.
V roku 1832, Eauze bola spojená z obcou Saint-Amant.
Eauze sa nachádza na trase Via Podiensis, čo je kresťanská historická púť k Sv. Jakubovi do Santiago de Compostela.
Ekonomika.
Eauze je centrom Armagnacu, ktorý je výhradne poľnohospodárskou oblasťou. Je situované v dôležitej vinárskej kontrolovanej apelácii Bas-Armagnac. Okrem viniča sa tu pestuje vo väčšom množstve kukurica. Celý departement Gers sa špecializuje na chov kačíc a husí, tiež je tu intenzívna produkcia kureniec. Najznámejšie miestne špeciality sú Armagnac, „Le Floc de Gascogne“ – miešaný nápoj na báze Armagnacu a husacie a kačacie pečienky. 
Mesto má tiež potravinársky priemysel zameraný na spracovanie miestnych produktov a výrobu vinárskych potrieb. Má tiež družstevné pivnice na víno a destilát, výrobu sudov a drevených výrobkov a konzervárne.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
The Melvins

The Melvins je americká rocková kapela, ktorá vznikla v roku 1983.
Zakladajúcim členom je Buzz Osbourne, ktorý hrá na gitare a spieva. Ďalšími členmi sú basgitarista Matt Lukin a bubeníci Mike Dillard a Dale Crover.
Slovenská asociácia amerického futbalu

Slovenská asociácia amerického futbalu (skr. SAAF) je riadiacim orgánom amerického futbalu na Slovensku. Organizuje všetky súťaže o titul majstra Slovenska. Venuje sa rozvoju amerického futbalu vo verziách 7 na 7, 11 na 11 a flag futbale. Vznikla v roku 2010 spojením už neexistujúceho zväzu SZAF a SAAF. Od júla 2014 je členom s Medzinárodnej federácie amerického futbalu (IFAF). 
Súťaže.
Slovenská futbalová liga (7 na 7).
7 na 7 – zmenšená verzia amerického futbalu. Hlavný rozdiel medzi verziou 11 na 11 (klasický americký futbal) je v počte hráčov na ihrisku, kde na ihrisku proti sebe stoja vždy 7 hráčov z jedného tímu. Doteraz sa tzv. „malá liga“ hrala v období od apríla do júla. Rok 2014 priniesol v tomto smere zmenu a presúva sa na jeseň. 
Slovenská futbalová liga (11 na 11).
11 na 11 – klasická verzia amerického futbalu. Hrá sa podľa pravidiel IFAF (odvodených od pravidiel NCAA (vysokoškolský futbal v USA)). Čisto slovenská liga 11 na 11 sa hrala na území Slovenska v rokoch 2010 až 2012. Roky 2013 a 2014 sa liga 11 na 11 nehrala. Z dôvodu malého počtu účastníkov ligy tak väčšie kluby uprednostnili zahraničné súťaže. Od roku 2015 sa liga opäť začala organizovať, tentokrát so šiestimi účastníkmi. Premiérovo sa o titule majstra SR rozhodovalo vo finálovom zápase"Slovak Bowle". V prvom ročníku o Slovak Bowl zvíťazilo družstvo Bratislava Monarchs, ktoré vyhralo nad Trnavou Bulldogs 42 : 33. V roku 2016, keď Monarchs odiišel hrať do rakúskej ligy, sa majstrom SR sa stalo družstvo Trnava Bulldogs, keď vo finále vyhralo nad Žilinou Warriors 63 : 7.
Slovenská flag futbalová liga.
Flag futbal – bezkontaktná verzia amerického futbalu, pre jej finančnú a technickú nenáročnosť vhodná pre širšiu verejnosť. V roku 2014 sa na Slovensku uskutočnil prvý oficiálny ročník súťaže o titul majstra Slovenska vo flag futbale.
Reprezentácia.
Slovenské národné družstvo mužov pôsobí pod záštitou SAAF. Do roku 2017 odohralo 5 zápasov, vo všetkých prehralo. Priemerná návštevnosť na domácich zápasoch slovenskej reprezentácie bola 3 000 divákov.
Sapient

Sapient môže byť neformálne:
Bomfunk MC’s

Bomfunk MC’s je fínska breakbeatová/electro-hopová skupina, ktorá vznikla v roku 1998 vo Fínsku. Frontmanom skupiny je fínsky rapper B.O. Dubb (predtým B.O.W., vlastným menom Raymond Ebanks) a hlavným producentom je Jaakko "JS16" Salovaara.
Skupina je najviac známa hlavne vďaka ich hitu „Freestyler“, ktorý bol najpredávanejším singlom v Európe roku 2000. Ich debutový album "In Stereo" bol vo Fínsku platinovo certifikovaný za predaj 90 000 kópií.
Členovia.
Bývalí členovia.
Ismo Lappalainen aka DJ Gismo (DJ) (1998 – 2002)
Andy Barton a.k.a Skeeta (Dance a MC) (1998 – 2008)
Haaltert

Haaltert je belgická obec vo Flámskom regióne v provincii Východné Flámsko.
Obyvateľstvo.
Obec má približne 17 668 obyvateľov (2010). 
Časti obce.
Od 1. januára 1977 obec Haaltert pozostáva z týchto častí (bývalých obcí):
Crawling

„Crawling“ je skladba americkej rockovej skupiny Linkin Park. Je to piata skladba z ich debutového albumu "Hybrid Theory". Bola vydaná ako ich druhý singel v roku 2001 a v roku 2002 vyhrala cenu Grammy v kategórii Best Hard Rock Performance.
Hudobné video režírovala dvojica Brothers Strause. Bolo nominované na Best rock Video počas MTV Video Music Awards, ale prehralo z videoklipom „Rollin’ (Air Raid Vehicle)“ od Limp Bizkit.
Damask (rozlišovacia stránka)

Damask alebo zastarano damašk môže byť:
Rollin’ (Air Raid Vehicle)

„Rollin’ (Air Raid Vehicle)“ je skladba americkej nu metalovej skupiny Limp Bizkit z ich albumu "Chocolate Starfish and the Hotdog Flavored Water". bola vydaná ako druhý singel spolu s „My Generation“. Skladba sa udržala tri týždne na 1. mieste v rebríčku UK Singles Chart a takisto sa dostala na 1. miesto v rebríčku v Írsku. 
„Rollin’ (Urban Assault Vehicle)“, remix „Rollin’ (Air Raid Vehicle)“, na ktorom spolupracovali DMX, Redman a Method Man a produkovali ho Swizz Beatz, je tiež na albume "Chocolate Starfish and the Hotdog Flavored Water". Remix je tiež použitý v soundtracku filmu "Rýchlo a zbesilo". Remix bol takisto zaradený do zoznamu 50 Most Awesomely Bad Songs televízie VH1 a tiež na 4. miesto v zozname 50 Worst Songs Ever časopisu "Blender".
Videoklip zvíťazil v roku 2001 v kategórii Best Rock Video počas MTV Video Music Awards. 
Zoznam skladieb.
Skladba bola vydaná v troch verziách, každá s rozdielnou farbou obalu a zoznamom skladieb.
Video Snippets
Rue Sainte-Croix-de-la-Bretonnerie

Rue Sainte-Croix-de-la-Bretonnerie je ulica v Paríži v 4. obvode. Ide o jednu z najstarších ulíc v štvrti Marais, pretože existuje už od 13. storočia. Ulica je od 80. rokov 20. storočia centrom života gayov v Paríži.
Dejiny.
Ulica bola otvorená ako predĺženie ulice Rue Saint-Merri. V roku 1232 je zmieňovaná ako "Rue de Lagny" alebo tiež "Rue de la Grande-Bretonnerie", pretože sa rozkladala na mieste zvanom Champ-aux-Bretons, ktoré bolo lénom abbého Saint-Pierre de Lagny. V roku 1258 sa sem presťahoval rád krížovníkov, ktorí sa podieľali na ochrane mesta. Rýchlo sa stali jednou z najbohatších komunít v štvrti Marais. Ich priorstvo Sainte-Croix-de-la-Bretonnerie bolo zavreté na konci vlády Ľudovíta XVI. a zbúrané počas Francúzskej revolúcie. Na jeho mieste vzniklo rovnomenné námestie. V roku 1314 získala ulica svoj dnešný názov práve podľa krížovníkov.
V ulici sa zachovalo niekoľko pekných domov a malých mestských palácov postavených v 17. a 18. storočí. K historicky najcennejším patria domy č. 13, 15 – 19, 22, 24, 26, 35, 36 a 48.
Rue Galande

Rue Galande je parížska ulica v 5. obvode, v štvrti Sorbonne. Je dlhá 165 metrov a priemerne široká 12 metrov. Začína pri č. 2 Rue des Anglais a č. 10 Rue Lagrande a končí č. 1 Rue Saint-Jacques a č. 17 Rue Le Petit-Pont.
Dejiny.
Meno je odvodené od bývalého vinohradu patriaceho rodine Garlandovcov. Zrušený bol v 13. storočí. V stredoveku tu sídlila Collège de Danemark.
Rue Saint-Jacques

Rue Saint-Jacques ("ulica Svätého Jakuba") je jedna z najstarších ulíc v Paríži. Nachádza sa na ľavom brehu rieky Seiny v 5. obvode. 
Poloha.
Ulica vedie od križovatky s Rue Galande a končí pri Boulevard de Port-Royal. Domy od č. 1bis do 161 a 2bis do 184 sa nachádzajú v štvrti Sorbonna a domy č. 163 až 307 a 196 až 350 sú v štvrti Val-de-Grâce. Ulica je orientovaná zo severu na juh. Smerom na sever pokračuje ulica "Rue du Petit-Pont" a na juhu na ňu nadväzuje Rue du Faubourg Saint-Jacques.
Dejiny.
V dobe rímskej "Lutetie" tvorila hlavnú osu mesta, tzv. cardo maximus. V stredoveku bola hlavnou tepnou spájajúcou Paríž s mestami Étampes a Orléans. Touto cestou odchádzalo veľa pútnikov na svätojakubskú púť do Santiaga de Compostela.
Názov ulice sa počas storočí veľa razy menil. V 12. storočí sa nazývala "Grand'rue du Petit-Pont", z 13. storočia sú známe názvy: "Grand'rue Saint-Jacques-des-Prêcheurs", "Grand'rue Saint-Étienne-des-Grés", "Grand'rue Saint-Benoît-le-Beslournet", "Grand'rue près du chevet de l'église Saint-Severin", "Grand'rue outre Petit-Pont", "Grand'rue vers Saint-Mathelin", "Grand'rue Saint-Benoît" a konečne "Grand'rue Saint-Jacques" podľa kaplnky sv. Jakuba, kde sa v roku 1218 usídlili rád dominikánov, nazývaný neskôr jakobíni. Súčasný názov bol ulici pridelený v roku 1806.
Na križovatke s dnešnou ulicou Rue Soufflot sa nachádzala jedna z parížskych brán v mestských hradbách Filipa II. Augusta – brána Saint-Jacques. Nazývala sa tiež brána "Notre Dame des Champs" podľa blízkeho kláštora. Touto branou vstúpil 13. apríla 1436 Karol VII. so svojim vojskom do Paríža, ktorý oslobodí od Angličanov. Brána bola zbúraná v roku 1684.
V 19. storočí pri rozsiahlej prestavbe Paríža vedenej prefektom Haussmannom bol asi 200 metrov západne prerazený oveľa širší rovnobežný Boulevard Saint-Michel a úzka ulica tak stratila svoj doterajší význam.
Rue des Prêtres-Saint-Séverin

Rue des Prêtres-Saint-Séverin ("ulica Kňazov od svätého Severína") je ulica v Paríži. Nachádza sa v 5. obvode.
Poloha.
Ulice je veľmi krátka, meria 79 metrov. Vedie pozdĺž západného priečelia kostola svätého Severína Parížskeho od križovatky s Rue Saint-Séverin a končí pri Rue de la Parcheminerie. Ulica je orientovaná zo severu na juh. Smerom na juh na ňu nadväzuje Rue Boutebrie.
Dejiny.
Ulica získala svoj názov podľa kňazov kostola svätého Severína Parížskeho, ktorí v ulici bývali.
Hana Mašlíková

Hana Mašlíková (* 18. máj 1982, Teplice) je česká modelka a moderátorka.
Životopis.
Základnú školu navštevovala v Krupke, potom študovala na strednej škole, no po dvoch rokoch štúdium prerušila. Následne ho dokončila diaľkovo v Prahe popri zamestnaní. Mediálne známou sa stala ako účastníčka v reality show "Trosečník". Na TV Prima moderovala nočnú telefonickú reláciu "Sexy šance". Pracovala ako obchodná manažérka v modelingovej agentúre.
Rue Racine

 
Rue Racine ("Racinova ulica") je ulica v Paríži. Nachádza sa v 6. obvode.
Poloha.
Ulica vedie od križovatky s Boulevard Saint-Michel a Rue de l'École-de-Médecine a končí na námestí Place de l'Odéon.
Dejiny.
Okolo roku 1780 bola otvorená časť ulice na mieste bývalého paláca Condé. V roku 1822 bolo rozhodnuté o predĺžení ulice na pozemky lekárskej fakulty Parížskej univerzity, ktoré bolo dokončené v roku 1835.
Ulica nesie meno po francúzskom dramatikovi Jeanovi Racinovi (1639-1699) z dôvodu blízkosti divadla Odéon.
Kršlenica

Kršlenica je národná prírodná rezervácia v pohorí Malé Karpaty v podcelku Pezinské Karpaty v časti Bukovská brázda juhovýchodne od Plaveckého Mikuláša. Je v správe štátnej ochrany prírody Malé Karpaty.
Nachádza sa v katastrálnom území obce Plavecký Mikuláš, okres Malacky v Bratislavskom kraji. Vyhlásená bola v roku 1984 na rozlohe , bez ochranného pásma. Rezervácia je súčasťou CHKO Malé Karpaty, na jej území platí 5. stupeň ochrany. Rezerváciu tvorí krasová Mokrá dolina a priľahlé horské svahy s unikátnymi zoskupeniami brál, ktoré sú najrozsiahlejšie v rámci Malých Karpát. Vyznačuje sa početnými krasovými javmi, ako sú jamy, priepasti a jaskyne. Voľne prístupná je krátka jaskyňa Deravá skala. Vyskytujú sa tu aj niektoré vzácne druhy fauny a flóry. Kršlenica je vyhľadávanou lezeckou oblasťou.
Predmetom ochrany je: "Typická krasová dolina s vyvieračkou, jaskyňami a povrchovými krasovými javmi, ako aj zachovalé lesné spoločenstvá 4. vegetačného stupňa s výskytom chránených a iných zriedkavých druhov rastlín a živočíchov."
Psinka

Psinka ("lat. febris catarrhalis et nervosa Canum") je vírusové ochorenie, ktoré postihuje rozličné zvieratá, medzi ktoré patria domestifikované i divoké druhy psov, kojotov, líšiek, pand, vlkov, fretiek, skunkov, medvedíkov čistotných a mačkovitých (aj keď u mačiek sa vyskytuje skôr mačacia psinka alebo tzv. panleukopénia), taktiež i plutvonožcov, niektoré primáty a rôzne ďalšie druhy. Tento vírus nepostihuje ľudí.
U psovitých postihuje psinka niekoľko orgánových systémov, vrátane gastrointestinálneho traktu a dýchacej sústavy, miechy a mozgu. Medzi bežné symptómy patria vysoká horúčka, zapálenie očí a výtoky z očí či nosa, ťažkosti s dýchaním a kašeľ, vracanie a hnačka, strata chuti do jedla a letargia a stvrdnutie nosa a stupají. Toto vírusové ochorenie môže byť sprevádzané sekundárnymi bakteriálnymi infekciami a môže sa prejavovať vážnymi neurologickými symptómami.
Psinka je spôsobená jednovlákonovým RNA vírusom Morbillivirus canis (v zahraničnej literatúre často pod skratkou CDV z Canine distemper virus) z čeľade "Paramyxoviridae" (z rovnakej čeľade pochádzajú vírusy, ktoré spôsobujú osýpky, mumps a bronchiolitídu u ľudí). Táto choroba je veľmi nákazlivá a prenáša sa vzduchom. Morbidita a mortalita sa môžu medzi rôznymi druhmi zvierat veľmi líšiť, pričom u nevakcinovaných fretiek je úmrtnosť až 100 %. Aj keď u domácich prosv má akútna generalizovaný forma psinky vysokú mieru úmrtnosti, dĺžka trvania a vážnosť ochorenia závisia hlavne na veku zvieraťa, imunite a na virulencii kmeňa vírusu. Napriek rozšírenému očkovaniu v mnohých oblastiach ostáva psinka vážnym ochorením psov a než bolo očkovanie dostupné bola hlavným dôvodom úmrtí psov na infekčné ochorenia.
História.
V Európe sa psinka poprvé objavila v Španielsku v roku 1761. Edward Jenner ju opísal v roku 1809 a v roku 1905 francúzsky veterinár Henri Carré zistil, že toto ochorenie je spôsobené vírusom. Carrého zistenia boli popierané anglickými výskumnikmi až do roku 1926, kedy Patrick Laidlaw a G.W. Dunkin skutočne potvrdili vírusový pôvod ochorenia.
Prvú vakcínu vyvinul Talian Vittorio Puntoni. V rokoch 1923 a 1924 publikoval dva články, v ktorých opísal prídavok formalínu do mozgového tkaniva nakazených psov, čím vytvoril vakcínu, ktorá úspešne potlačila vznik choroby u zdravých psov. Komerčná vakcína bola vyvinutá v roku 1950, avšak kvôli jej obmedzenému použitiu je toto ochorenia stále bežné u mnohých populáciách zvierat.
Gottwald

Gottwald:
Binary Finary

Binary Finary je britská trance skupina, ktorej členovia sú Matt Laws a Stuart Matheson, ktorý sa neskôr spojil s Sashom Vatoffom, ktorý je DJ a vystupuje naživo. Skupina je najviac známa vďaka hitu „1998“ a to hlavne pre remixy Paul van Dyka a Gouryella, ktoré sa dostali do rebríčkov v mnohých krajinách. Skladba bola remixovaná mnohokrát pod názvom roku, kedy bol remix vytvorený (napr. "1999" a "2000"), pričom mnohé z nich boli populárne. V Spojenom kráľovstve dosiahla skladba „1998“ 24. miesto v rebríčku UK Singles Chart, kým skladba „1999“ dosiahla 11. miesto.
Juno Reactor

Juno Reactor je hudobná skupina známa svojimi filmovými fúziami elektronickej, orchestrálnej a globálnej hudby. Lídrom skupiny je Ben Watkins a jeho spolupráce s neustále sa meniacimi sa zoskupeniami hudobníkov z celého sveta, vrátane perkusistu Mabi Thobejane z Južnej Afriky a krajanov Amampondo, Eduardo Niebla, Steve Stevens, Greg Ellis, Taz Alexander, Ghetto Priest, Sugizo a posledne s Yasmin Levy. Skupina takisto spolupracovala so skladateľom Donom Davisom na filmovej hudbe k filmu "Matrix".